Document ID: 32005R0997

KOMISIJOS REGLAMENTAS (EB) Nr. 997/2005
2005 m. birželio 29 d.
nustatantis alyvuogių aliejaus gamybos kiekį 2003-2004 prekybos metams ir sumą, kurią Sąjunga skiria gamybai remti
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo (1), ypač į jo 5 straipsnį,
atsižvelgdama į 1984 m. liepos 17 d. Tarybos reglamentą (EEB) Nr. 2261/84, nustatantį bendrąsias taisykles, pagal kurias teikiama parama alyvų aliejaus gamybai bei parama alyvų aliejaus gamintojų organizacijoms (2), ypač į jo 17a straipsnio 2 dalį,
kadangi:
(1)
Reglamento Nr. 136/66/EEB 5 straipsnis nustato, kad kiekvienoje valstybėje narėje, kurioje pagaminama daugiau produkcijos nei minėto straipsnio 3 dalyje nustatytas atitinkamas kiekvienai valstybei garantuotas kiekis, turi būti suderinta iš Sąjungos gaunama parama gamybai. Kad nustatytų minėto perviršio kiekį, Graikija, Ispanija, Prancūzija, Italija ir Portugalija turi atsižvelgti į stalo alyvuogių lygiavertę išraišką alyvuogių aliejui pagal koeficientus, nustatytus atitinkamai Graikijai - Komisijos sprendime 2001/649/EB (3), Ispanijai - Komisijos sprendime 2001/650/EB (4), Prancūzijai - Komisijos sprendime 2001/648/EB (5), Italijai - Komisijos sprendime 2001/658/EB (6) Portugalijai - Komisijos sprendime 2001/670/EB (7).
(2)
Reglamento (EEB) Nr. 2261/84 17a straipsnio 1 dalis nustato, kad, siekiant apibrėžti Sąjungos paramos, kuri alyvuogių aliejaus gamybai gali būti suteikta iš anksto, sumą, reikia nustatyti, kiek produkcijos pagaminama atitinkamiems prekybos metams. Ši suma turi būti nustatyta taip, kad neiškiltų jokio pavojaus pinigus alyvuogių augintojams išmokėti netinkamai. Minėta suma taip pat skirta stalo alyvuogėms, lygiaverčiai išreikštoms alyvuogių aliejui. 2003/2004 prekybos metams ši produkcija, taip pat Sąjungos gamybai skiriama parama, kuri gali būti suteikta iš anksto, yra nustatyta Komisijos reglamentu (EB) Nr. 1807/2004 (8).
(3)
Kad nustatytų, kuriai produkcijai teiktina parama, atitinkamos valstybės narės ne vėliau kaip kiekvienų prekybos metų gegužės 15 d. Komisijai turi pranešti, kokiam kiekiui pagal Komisijos reglamento (EB) Nr. 2366/98 14 straipsnio 4 dalies nuostatas (9) buvo leista teikti paramą. Remiantis šiais pranešimais, 2003-2004 prekybos metams buvo skirta tokia parama: Graikijai 342 997 tonoms, Ispanijai 1 570 169 tonoms, Prancūzijai 3 284 tonoms, Italijai 736 198 tonoms, Portugalijai 34 644 tonoms.
(4)
Valstybėms narėms nustačius, kokiam kiekiui teiktina parama, buvo atliktas Reglamentuose (EEB) Nr. 2261/84 ir (EB) Nr. 2366/98 numatytas patikrinimas. Tačiau nustatant, kokiam produkcijos kiekiui pagal valstybių narių pateiktą informaciją teiktina parama, didžiausią įtaką turi išvados, padarytos per galutinį sąskaitų patikrinimą tikrinant duomenų tikslumą.
(5)
Kalbant apie produkcijos kiekį reikia taip pat nustatyti Sąjungos teikiamos Reglamento (EEB) Nr. 136/66/EEB 5 straipsnio 1 dalyje numatytos paramos gamybai sumą ir pasirinktą produkcijos kiekį.
(6)
Šiame reglamente numatytos priemonės atitinka Aliejaus ir riebalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. 2003-2004 prekybos metams alyvuogių aliejaus produkcijos, kuriai skiriama Reglamento Nr. 136/66/EEB 5 straipsnyje numatyta parama, kiekis yra:
-
342 997 tonos Graikijai,
-
1 570 169 tonos Ispanijai,
-
3 284 tonos Prancūzijai,
-
736 198 tonos Italijai,
-
34 644 tonos Portugalijai.
2. 2003-2004 prekybos metams Sąjungos teikiama Reglamento (EEB) Nr. 136/66/EEB 5 straipsnyje numatyta gamybai skiriamos paramos suma, mokama pasirinktai produkcijai, yra tokia:
-
129,64 EUR/100 kg Graikijai,
-
64,03 EUR/100 kg Ispanijai,
-
130,40 EUR/100 kg Prancūzijai,
-
97,83 EUR/100 kg Italijai,
-
130,40 EUR/100 kg Portugalijai.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. birželio 29 d.

Labels: 7
3
17
19